
RAPORT

asupra proiectului de Lege privind respingerea Ordonanţei de urgenţă a Guvernului nr. 124/2008 

pentru modificarea Ordonanţei Guvernului nr. 62/1999 privind înfiinţarea Unităţii Executive 

pentru Finanţarea Învăţământului Superior şi a Cercetării Ştiinţifice Universitare 

(PL.x 155/2009)


1. În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PL.x 155 din 2 martie 2009, Comisia pentru învăţământ, ştiinţă, tineret şi sport a primit spre dezbatere şi avizare, în fond, în procedură de urgenţă, proiectului de Lege privind respingerea Ordonanţei de urgenţă a Guvernului nr. 124/2008 pentru modificarea Ordonanţei Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare. 


Pentru întocmirea raportului, Comisia a analizat avizele primite de la Comisia pentru buget, finanţe şi bănci, Comisia pentru muncă şi protecţie socială, avizul Consiliului Legislativ şi avizul Consiliului Economic şi Social.

Proiectul de Lege are ca obiect de reglementare modificarea Ordonanţei Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare, aprobată cu modificări prin Legea nr. 150/2000, în sensul că Unitatea Executivă pentru Finanţarea Învăţământului Superior şi a Cercetării Ştiinţifice Universitare devine organ de specialitate al Ministerului Educaţiei, Cercetării şi Inovării, urmând să desfăşoare atât activităţi privind finanţarea cercetării ştiinţifice, dezvoltării tehnologice şi inovării, activităţi privind finanţarea învăţământului superior, cât şi activităţi de implementare în sistem descentralizat a programelor. 

2. În funcţie de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 23 deputaţi, din totalul de 31 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege au participat ca invitaţi: doamna Oana Adriana Badea – secretar de stat în cadrul Ministerului Educaţiei, Cercetării şi Inovării şi domnul Adrian Curaj – director al Unităţii Executive pentru Finanţarea Învăţământului Superior şi a Cercetării Ştiinţifice Universitare.

5. Potrivit prevederilor art. 75 alin. (1) din Constituţia României, republicată, şi ale art.92  alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat acest proiect de Lege  în şedinţa din 25 februarie 2009.


În urma dezbaterii, în şedinţa din 07 aprilie 2009, Comisia a propus, cu 15 voturi pentru, 2 voturi împotrivă şi 6 abţineri adoptarea proiectului de Lege, cu amendamentele din Anexă. 



    PREŞEDINTE 



                   


            SECRETAR

Prof. univ. dr. Cristian Sorin DUMITRESCU                     



Mihai RADAN
















Expert 















Ioana Florina Mînzu 


















ANEXĂ

Amendamente admise

	Nr.

crt.
	Text 

OUG 124/2008
	Text

Adoptat de Senat
	Text propus de Comisie

(autorul amendamentului)
	Motivare 

	1.
	---
	Titlul Legii: Lege privind respingerea Ordonanţei de urgenţă a Guvernului nr. 124/2008 pentru modificarea Ordonanţei Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare 
	Titlul Legii: Lege privind aprobarea Ordonanţei de urgenţă a Guvernului nr. 124/2008 pentru modificarea Ordonanţei Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare
	

	2. 
	---
	ARTICOL UNIC. – Se respinge Ordonanţa de urgenţă a Guvernului nr. 124 din 1 octombrie 2008 pentru modificarea Ordonanţei Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare, publicată în Monitorul Oficial al României, Partea I, nr. 697 din 14 octombrie 2008.
	ARTICOL UNIC. – Se aprobă Ordonanţa de urgenţă a Guvernului nr. 124 din 1 octombrie 2008 pentru modificarea Ordonanţei Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare, publicată în Monitorul Oficial al României, Partea I, nr. 697 din 14 octombrie 2008, cu următoarele modificări şi completări:
	

	3.
	Titlul Ordonanţei: Ordonanţă de urgenţă pentru modificarea Ordonanţei Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare
	---
	Text nemodificat.
	

	4.
	Art. I. - Ordonanţa Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare, publicată în Monitorul Oficial al României, Partea I, nr. 405 din 26 august 1999, aprobată cu modificări prin Legea nr. 150/2000, se modifică după cum urmează:
	---
	Text nemodificat. 
	

	5.
	   1. La articolu1 1, alineatul (1) va avea următorul cuprins:  "Art. 1 - (1) Se aprobă înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare ca instituţie publică cu personalitate juridică, organ de specialitate al Ministerului Educaţiei, Cercetării şi Tineretului."
	---
	1. La articolul I punctul 1, alineatul (1) al articolului 1 se modifică şi va avea următorul cuprins: 

  "Art. 1 - (1) Se aprobă înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare ca instituţie publică cu personalitate juridică, organ de specialitate al Ministerului Educaţiei, Cercetării şi Inovării.”
Autor: Comisia.
	În concordanţă cu noua denumire a Ministerului. 

	6.
	2. Articolul 2 va avea următorul cuprins: 

   "Art. 2. - Unitatea Executivă pentru Finanţarea Învăţământului Superior şi a Cercetării Ştiinţifice Universitare desfăşoară, în principal, activităţi privind finanţarea cercetării ştiinţifice, dezvoltării tehnologice şi inovării, precum şi finanţarea învăţământului superior şi are rolul de a asigura activităţile tehnice de specialitate ale Consiliului Naţional pentru Finanţarea Învăţământului Superior şi Consiliului Naţional al Cercetării Ştiinţifice din Învăţământul Superior."
	---
	2. La articolul I, punctul 2 se abrogă.
Autor: Comisia.

	Rămân atribuţiile prevăzute în OG nr. 62/1999, validate în activitatea UEFISCSU.

	7.
	---
	---
	3. La articolul I, după punctul 2, se introduce un nou punct, pct. 21, cu următorul cuprins:
„21. După articolul 2, se introduce un nou articol, art. 21, cu următorul cuprins:

«Art.21 - La solicitarea sau cu avizul  Ministerului Educaţiei, Cercetării şi Inovării, Unitatea Executivă pentru Finanţarea Învăţământului Superior şi a Cercetării Ştiinţifice Universitare desfăşoară activităţi privind implementarea în sistem descentralizat a politicilor şi programelor Ministerului Educaţiei, Cercetării şi Inovării privind finanţarea învăţământului superior şi a cercetării ştiinţifice. »”
Autor: Comisia.
	Acordă flexibilitate UEFISCSU-ului, astfel încât la solicitarea sau cu avizul MECI, să poată îndeplini activităţi precum cele de a participa în programe internaţionale. 


	8.
	   3. Articolul 3 va avea următorul cuprins: 

"Art. 3. - Unitatea Executivă pentru Finanţarea Învăţământului Superior şi a Cercetării Ştiinţifice Universitare asigură: 
a) activitatea executivă a Consiliului Naţional pentru Finanţarea Învăţământului Superior şi a Consiliului Naţional al Cercetării Ştiinţifice din Învăţământul Superior privind alocarea resurselor financiare de la bugetul de stat şi din alte venituri pentru învăţământul superior şi cercetarea ştiinţifică din universităţi; 

   b) conducerea de programe descentralizate de cercetare ştiinţifică, dezvoltare tehnologică şi inovare, inclusiv de programe din Planul naţional de cercetare, dezvoltare şi inovare pentru perioada 2007-2013 (PNII), cu finanţare de la bugetul de stat sau din alte surse; 

 c) conducerea, implementarea, monitorizarea şi evaluarea de programe şi proiecte de dezvoltare instituţională şi de sistem, precum şi de programe şi proiecte de cercetare ştiinţifică, cu finanţare naţională sau internaţională; 

   d) desfăşurarea de activităţi de cercetare, realizarea de studii necesare evaluării rezultatelor ştiinţifice, monitorizare şi studii de impact;

e) coordonarea realizării de studii prospective pentru fundamentarea politicilor pe termen mediu şi lung în ştiinţă şi tehnologie, precum şi în învăţământul superior; 

   f) administrarea şi gestionarea resurselor destinate activităţilor Consiliului Naţional pentru Finanţarea Învăţământului Superior şi ale Consiliului Naţional al Cercetării Ştiinţifice din Învăţământul Superior, în conformitate cu deciziile celor două consilii, în condiţiile legii."
	--- 

--- 

--- 


	 4. La articolul I punctul 3, articolul 3 se modifică şi va avea următorul cuprins: 
„Art. 3. - Atribuţiile Unităţii Executive pentru Finanţarea Învăţământului Superior şi a Cercetării Ştiinţifice Universitare sunt: 

a) asistă Consiliul Naţional pentru Finanţarea Învăţământului Superior şi Consiliul Naţional al Cercetării Ştiinţifice din Învăţământul Superior în aplicarea politicilor elaborate de Ministerul Educaţiei, Cercetării şi Inovării, pe baza propunerilor celor două consilii; 

b) asigură condiţiile materiale şi financiare necesare organizării competiţiilor pentru granturi, realizează întregul proces operativ pentru selectarea şi auditarea proiectelor şi programelor propuse spre finanţare de cele două consilii şi sprijină managementul financiar al acestora; 

c) întocmeşte documentaţia pentru alocarea resurselor financiare de la bugetul de stat şi din alte venituri pentru finanţarea învăţământului superior şi a cercetării ştiinţifice universitare, în conformitate cu deciziile Consiliului Naţional pentru Finanţarea Învăţământului Superior şi ale Consiliului Naţional al Cercetării Ştiinţifice din Învăţământul Superior, pe baza legislaţiei în vigoare; 

d) asigură buna desfăşurare a activităţii curente a Consiliului Naţional pentru Finanţarea Învăţământului Superior şi a Consiliului Naţional al Cercetării Ştiinţifice din Învăţământul Superior în relaţiile cu instituţiile de învăţământ superior, cu alte organizaţii şi instituţii publice sau private; 

e) administrează şi gestionează resursele destinate activităţilor Consiliului Naţional pentru Finanţarea Învăţământului Superior şi ale Consiliului Naţional al Cercetării Ştiinţifice din Învăţământul Superior, în conformitate cu deciziile celor două consilii, în condiţiile legii;
f) conduce în sistem descentralizat, implementează, monitorizează şi evaluează  programe şi proiecte de dezvoltare instituţională şi de sistem, precum şi programe şi proiecte de cercetare ştiinţifică,  cu finanţare naţională sau internaţională, cu avizul Ministerului Educaţiei, Cercetării  şi Inovării.”
Autor: Comisia.
	Rămân în vigoare prevederile prevăzute în OG nr. 62/1999, validate în activitatea UEFISCSU.
Pentru punerea în concordanţă cu art. 21, nou introdus.


	9.
	4. La articolul 5, alineatul (1) va avea următorul cuprins: 
„Art. 5 - (1) Numărul maxim de posturi cu finanţare de la bugetul de stat aprobat pentru Unitatea Executivă pentru Finanţarea Învăţământului Superior şi Cercetării Ştiinţifice Universitare este de 42, cu încadrarea în numărul maxim de posturi aprobat pentru Ministerul Educaţiei, Cercetării şi Tineretului pentru instituţiile din subordine finanţate integral de la bugetul de stat."
	---
	4. La articolul I punctul 4, alineatul (1) al articolului 5 se modifică şi va avea următorul cuprins: 

„Art.5  - (1) Numărul maxim de posturi cu finanţare de la bugetul de stat aprobat pentru Unitatea Executivă pentru Finanţarea Învăţământului Superior şi Cercetării Ştiinţifice Universitare este de 42, cu încadrarea în numărul maxim de posturi aprobat pentru Ministerul Educaţiei, Cercetării şi Inovării, pentru instituţiile din subordine finanţate integral de la bugetul de stat.”
Autor: Comisia.
	În concordanţă cu noua denumire a Ministerului.

	10.
	5. Articolul 6 va avea următorul cuprins: 

 
"Art. 6. - (1) Finanţarea Unităţii Executive pentru Finanţarea Învăţământului Superior şi Cercetării Ştiinţifice Universitare se asigură de la bugetul de stat. 
(2) Pentru realizarea de programe şi proiecte cu finanţare internă sau internaţională şi pentru activităţi de evaluare executate la cererea unor instituţii din România sau din străinătate se pot organiza activităţi finanţate integral din venituri proprii, inclusiv unităţi interne de management pentru programe/proiecte specifice, cu avizul Ministerului Educaţiei, Cercetării şi Tineretului.
  (3) Cheltuielile curente şi de capital care se efectuează pentru realizarea activităţilor prevăzute la alin. (2) se finanţează integral din venituri proprii, constituite din: 

   a) tarife de conducere şi administrare a programelor de cercetare; 

   b) tarife din participarea la programe şi proiecte specifice, finanţate din surse interne şi internaţionale; 

   c) tarife pentru activităţile de evaluare executate la cererea unor instituţii din România sau din străinătate, ale căror cuantumuri se stabilesc de Consiliul Naţional pentru Finanţarea Învăţământului Superior şi de Consiliul Naţional al Cercetării Ştiinţifice din Învăţământul Superior şi se aprobă prin ordin al ministrului educaţiei cercetării şi tineretului; 

   d) alte venituri realizate în condiţiile legii. 

(4) Bugetul de venituri şi cheltuieli pentru activităţile finanţate integral din venituri proprii, prevăzute la alin. (2), se întocmeşte şi se aprobă odată cu bugetul Unităţii Executive pentru Finanţarea Învăţământului Superior şi Cercetării Ştiinţifice Universitare. Excedentul anual rezultat din execuţia bugetului de venituri şi cheltuieli se reportează în anul următor cu aceeaşi destinaţie."
	
	5. La articolul I punctul 5, articolul 6 se modifică şi va avea următorul cuprins: 

„Art. 6 - (1) Finanţarea Unităţii Executive pentru Finanţarea Învăţământului Superior şi a Cercetării Ştiinţifice Universitare se asigură din alocaţii de la bugetul de stat şi din alte surse, inclusiv din participarea la proiecte cu finanţare internă sau internaţională.
Autor: Comisia.
(2) Pentru realizarea de programe şi proiecte cu finanţare internă sau internaţională şi pentru activităţi de evaluare  executate la cererea unor instituţii din România sau din străinătate se pot organiza activităţi finanţate integral din venituri proprii, inclusiv unităţi interne de implementare pentru programe / proiecte specifice, cu avizul sau la solicitarea Ministerul Educaţiei, Cercetării şi Inovării. 

Autor: Comisia.
Se abrogă.
Autor: Comisia. 
(3) Bugetul de venituri şi cheltuieli pentru activităţile finanţate integral din venituri proprii, prevăzute la alin.2,  se întocmeşte şi se aprobă odată cu bugetul Unităţii Executive pentru Finanţarea Învăţământului Superior şi a Cercetării Ştiinţifice Universitare.  Soldul se reportează în anul următor, cu aceeaşi destinaţie.
Autor: Comisia. 


	Rămân în vigoare prevederile prevăzute în OG nr. 62/1999, validate în activitatea UEFISCSU.
Pentru acurateţea textului.
Sunt precizări prea de detaliu pentru un text de lege. 

Pentru acurateţea textului.

Prin renumerotare, alineatul (4) a devenit alineatul (3) al art. 6


	11.
	Art. II. - Ordonanţa Guvernului nr. 62/1999 privind înfiinţarea Unităţii Executive pentru Finanţarea Învăţământului Superior şi a Cercetării Ştiinţifice Universitare, publicată în Monitorul Oficial al României, Partea I, nr. 405 din 26 august 1999, aprobată cu modificări prin Legea nr. 150/2000, precum şi cu modificările aduse prin prezenta ordonanţă de urgenţă, se va republica după aprobarea acesteia prin lege de către Parlament, dându-se textelor o nouă numerotare.
	
	Text nemodificat.

